Venäjän jarrutus haittaa Finnairin yksityistämistä
Torstai 12.5.2016 klo 16.21 (päivitetty klo 17.28)
Sinivalkoiset siivet pysyvät pitkään kotimaisissa käsissä, vaikka valtio keventäisi omistustaan.
Finnair on tilannut 19 kappaletta suuria Airbus A350 -leveärunkokoneita kaksinkertaistakseen Aasian-liikenteensä vuoteen 2020 mennessä. Tällä hetkellä Finnairilla on viisi konetta, vuoden 2016 loppuun mennessä niitä on seitsemän ja ensi vuoden lopussa yksitoista. FAKTATSinivalkoiset omistajat Finnairin suurimmat osakkaat huhtikuussa 2016:1 Valtioneuvoston kanslia	55,81 % 2 Keva 4,84 %3 Työeläkeyhtiö Varma 2,62 % 4 Kyöstilä Karl Heikki	2,24 % 5 Työeläkeyhtiö Ilmarinen 2,11 % 6 Tiiviste-Group Oy 1,91 % 7 Valtion eläkerahasto 1,64 % 8 Nordea Fennia -rahasto 1,01 % 9 Eläkevakuutusyhtiö Veritas 1,01 % 10 Oy Etra Invest Ab 0,78 % LUE MYÖSSipilä: Hallitus perustaa uuden kehitysyhtiön - hallitus valmis pienentämään omistusta Postissa ja Nesteessä
Finnairin yksityistäminen ja yhtiön osakepääoman vahvistaminen takkuaa, koska Finnairin osakkeisiin kohdistuu tosiasiallinen ulkomaalaisrajoitus. Finnairin syömähammas eli Aasian-lentojen ylilentolupa Venäjän ilmatilan kautta edellyttää, että yhtiön osake-enemmistö on suomalaisilla omistajilla.Vaikka Suomen ja Venäjän hallitukset sopivat jo vuonna 2011, että Finnairin ulkomaalaisrajoitus puretaan, Venäjä ei ole vienyt viisi vuotta sitten tehtyä sopimusta lainsäädäntöönsä.Venäjän hidastelun - todennäköisesti poliittisen jarrutuksen - vuoksi Finnairin pääomistaja eli Suomen valtio joutuu etsimään lentoyhtiölle uusia osakkaita käytännössä vain Suomesta ja suomalaisista.Pääministeri Juha Sipilä (kesk) kertoi torstaina, että valtio pitää toistaiseksi määräysvaltaenemmistönsä Finnairissa. Perussuomalaisten eduskuntaryhmän puheenjohtajan Sampo Terhon mukaan tämä johtuu Venäjän ylilentoluvan ehdoista.Tällä hetkellä Suomi noudattaa vuonna 1993 vahvistettua lentoliikennesopimusta. Se edellyttää, että Finnairin on oltava "suomalaisomistuksessa ja valvonnassa"- Tämän on tulkittu tarkoittavan enemmistöomistusta. Suomalaisomistus tarkoittaa muunkin tahon kuin valtion omistusta, kertoo ylitarkastaja Timo Koskinen liikenne- ja viestintäministeriöstä. Venäjä ei kerroSuomi ja Venäjä sopivat syyskuussa 2011 purkavansa omistusrajoituksen.- Suomi on hoitanut siihen liittyvät kansalliset velvoitteensa sopimuksen voimaansaattamiseksi. Pöytäkirjan voimaantulo odottaa edelleen Venäjän ilmoitusta kansallisten ratifiointiprosessiensa loppuunsaattamisesta. Pöytäkirjan tullessa voimaan myös kansallisuuteen perustuva enemmistöomistajuusvaatimus poistuu, Koskinen kertoo.Finnairin suomalaisomistus on yleinen, sopimukseen perustuva edellytys liikennöinnille. Siihen saakka kunnes muutospöytäkirja tulee voimaan, vuoden 1993 sopimus edellyttää suomalaista omistusta.Koskinen ei tiedä syytä siihen, miksi Venäjä ei ole toteuttanut allekirjoittamaansa uutta lentoliikennesopimusta.Suomi on yrittänyt kiirehtiä Venäjää, toistaiseksi tuloksetta. Koska maat aikanaan neuvottelivat EU:n vaatimuksesta, on melko epätodennäköistä, että sopimus etenisi ennen kuin unionin ja Venäjän välit paranevat.Tämä ehkä tapahtuu vasta sen jälkeen, kun unioni on purkanut Venäjään kohdistamansa talouspakotteet. Pakotteiden purkaminen ei ole näköpiirissä. Strategian kulmakiviSuomen ja Venäjän lentoliikennesopimuksesta on ollut valtava hyöty Finnairille. Finnair saa kilpailijoihinsa verrattuna edun, kun se voi lentää Aasiaann lyhempää reittiä Siperian yli.Esimerkiksi Nokian pahimman kilpailijan, ruotsalaisen Ericssonin pomot manaavat, koska he joutuvat lentämään Kiinaan Helsingin kautta Finnairilla eikä skandinaavisella SAS:lla kotimaastaan.Aasian-lennot ovat Finnairin strategian kulmakivi. Ilman ylilentolupaa Aasian-reitit muuttuisivat kannattamattomiksi kasvavien miehistökustannusten ja lisääntyvän lentoajan vuoksi.Tosiasiassa Aasian-liikenne rahoittaa leijonanosan Suomen koko liikennelentojärjestelmästä. Lentoasemaverkostoa ylläpitävä Finavia on ratkaisevasti riippuvainen Finnairilta saamistaan palvelumaksutuloista. Lisää pääomaaFinnair aikoo kaksinkertaistaa Aasian-liikenteensä vuoteen 2020 mennessä. Se on tilannut 19 uutta suurta Airbus A350 -konetta tätä varten.Koska Kiinan kasvu on hyytynyt, Finnairin riskit ovat kasvaneet. Lentoyhtiö todennäköisesti tarvitsee sen vuoksi uutta pääomaa.Käytännössä ainoa mahdollisuus on se, että Finnair kerää rahaa kotimaisilta sijoittajilta. Suomen valtio voi samalla myydä omia osakkeitaan, mutta vain sellaisille suomalaisille sijoittajille, jotka sitoutuvat pitämään osakkeensa niin kauan kunnes Venäjä on lopullisesti vahvistanut uuden lentoliikennesopimuksen.Finnair pysyy näin vielä pitkään sinivalkoisina siipinä, kuten yhtiön vanha mainoslause kuului.